b'\n_START_ARTICLE_\nAgua de Val\xc3\xa8ncia\n_START_PARAGRAPH_\nAng Agua de Val\xc3\xa8ncia (\xe2\x80\x9ctubig Valencia\xe2\x80\x9d sa Balensyano; Kastila: Agua de Valencia) ay isang inumin na batay sa cava o tsampanya, orange juice, vodka, at gin. Karaniwan itong ihinahain sa mga pitsel ng iba\xe2\x80\x99t ibang laki at iniiom gamit ng malapad na baso. Una itong inilikha noong 1959 ni Constante Gil sa Caf\xc3\xa9 Madrid ng Val\xc3\xa8ncia._NEWLINE_Ayon sa pagkakwento sa atin ng manunulat na si Mar\xc3\xada \xc3\x81ngeles Arazo sa kaniyang aklat na Valencia Noche na noong panahong yon ay sinusuki ang Caf\xc3\xa9 ng isang pangkat ng mga Baskong manlalakbay na laging nag-oorder ng \xe2\x80\x9cAgua de Bilbao\xe2\x80\x9d, tumutukoy sa pinakamabuting espumoso ng Caf\xc3\xa9. Bwisit na sa lagi nilang pag-oorder ng ganon, hinamon sila ng may-ari na bigyan sila ng iba naman na tinawag niyang \xe2\x80\x9cAgua de Valencia\xe2\x80\x9d. Sumang-ayon ang silang subukan ang inumin na inihanda ni Gil sa sandaling yon ay nagustuhan at laging ito inorder muli sa kanilang mga pagbalik._NEWLINE_Kakaunting mga suki lamang ang nakakaalam ng inuming ito hanggang noong dekada 1970 kung kailan nasimulang makilala ang b\xc3\xbahay-gabing Balensyano. Mula noon ay naging isa na itong popular na inumin. Nabibili rin ito ngayon sa mga superpamilihan._NEWLINE_Iniwan ni Gil ang Caf\xc3\xa9 noong 2000. Ngayon ay tangi niyang itinatalaga ang kaniyang sarili sa pagpinta ng kaniyang \xe2\x80\x9cTertulias de Caf\xc3\xa9\xe2\x80\x9d, isang paggalang sa kaniyang mga karanasan sa pagitan ng Agua de Valencia at Rocafulls.'